Međunarodna konferencija o Afganistanu: Moramo i... hoćemo
Afganistanci bi trebalo da do 2014. preuzmu odgovornost za unutarnju sigurnost i daleko veću kontrolu nad pomoći donatora
Na međunarodnoj konferenciji u Kabulu podržana je i namjera afganistanske vlade da reintegrira talibanske borce voljne da polože oružje, odreknu se al-Qaide i prihvate ustav Afganistana. Ostvarivanje te namjere uveliko ovisi o spremnosti Talibana da prihvate novi Afganistan u kojem će biti ravnopravni sudionici, a ne gospodari. Visoki predstanici međunarodne zajednice podržali su ciljeve koje je predsjednik Afganistana Hamid Karzai izložio na jučerašnjoj jednodnevnoj konferenciji u Kabulu. Prema tim ciljevima Afganistan bi trebalo da do 2014. godine preuzme odgovornost za vlastitu unutarnju sigurnost i daleko veću kontrolu nad pomoći koja će stizati od inostranih donatora. Na konferenciji je bilo prisutno preko 60 predstavnika država i međunarodnih organizacija. Obraćajući se novinarima nakon završetka skupa gospodin Karzai je, praćen generalnim sekretarom Ujedinjenih Nacija Ban Ki-Moonom, istakao da je preuzimanje kontrole sigurnosti u zemlji čvrsto opredjeljenje Afganistanaca i dodao: Gospodin Ban Ki-Moon je naglasio da je vrijeme da Afganistan počne da oblikuje vlastitu budućnost, uz međunarodnu zajednicu koja će podržavati taj proces: U Bijeloj kući, hiljadama kilometara daleko od Kabula, predsjednik Sjedinjenih Država Barack Obama je, tokom susreta sa novinarima nakon razgovora sa britanskim premijerom Davidom Cameronom, ocijenio da je konferencija u Kabulu "još jedan značajan korak naprijed" i naglasio: Učesnici konferencije su takođe podržali i zahtjev gospodina Karzaia da afganistanska vlada odlučuje i usmjerava najmanje 50 procenata međunarodne pomoći u naredne dvije godine. Preko 40 milijardi dolara međunarodne pomoći potrošeno je u Afganistanu od 2001. godine, a mnogi donatori sa podozrenjem gledaju na direktno usmjeravanje novca u Kabul, preplavljen korupcijom na svakom koraku. I mnogi analitičari sa skepsom govore o mogućnosti iskorjenjivana korupcije u Afganistanu. Anthony Cordesman iz Centra za strateške i međunaordne studije kaže da je korupcije u toj zemlji oduvijek bilo, a da je sada stanje mnogo gore u uslovima velike pomoći koja pristiže u Afganistan: Američka državna tajnica Hillary Clinton izjavila je da su Sjedinjene Države ohrabrene afganistanskim naporima u borbi protiv korupcije i poboljšanjima svakodnevnih aktivnosti, ali da mnogo toga još treba biti urađeno. I ona je potvrdila da će Sjedinjene Države, i nakon najavljenog početka smanjivanja vojnih snaga, dugoročno biti prisutne u Afganistanu: Na konferenciji u Kabulu podržana je i namjera afganistanske vlade da reintegrira talibanske borce voljne da polože oružje, odreknu se al-Qaide i prihvate ustav Afganistana. Gospođa Clinton pohvalno se izrazila o takvoj namjeri, ali i upozorila da ostvarivanje uveliko ovisi o spremnosti Talibana da prihvate novi Afganistan u kojem će biti ravnopravni sudionici, a ne gospodari.